Sejas ādas kopšana ir individuāla katram cilvēkam, jo tā ir atkarīga gan no ādas tipa un stāvokļa, gan arī no cilvēka paradumiem, taču pastāv vispārīgi noteikumi, kas attiecas uz sejas ādas kopšanu. Piemēram, ieteicams sejas ādu attīrīt divas reizes dienā – no rīta un vakarā. No rīta – lai atbrīvotos no tauku kārtiņas un sejas kopšanas līdzekļu paliekām, vakarā – no dekoratīvās kosmētikas un putekļiem. Ja vakarā āda ir rūpīgi notīrīta, tad no rīta var izmantot tikai toniku sejas ādas atsvaidzināšanai.